Dalc’het e vo dalc’h kentañ ar Rando Muko d’an 28 a viz Ebrel e Benac’h. 5.000 den o doa kemeret perzh en darvoud-se warlene. Lod a oa deuet gant o belo MTB*, o c’haiak pe o marc’h, lod all o doa kavet gwelloc’h mont war-droad. Al lugan « A fond la vie » o doa garmet an holl berzhidi a-unvouezh en degouezh-se. Talvezout a ra an arc’hant dastumet gant aozerien ar Rando Muko da gas an enklaskoù war ar mukovisidoz war-raok. Moarvat eo a-drugarez da se e ra berzh an darvoud-se, breur bihan an abadenn Pierre Le Bigault. Krouet eo bet ar Pierre Le Bigault evit an sportourien war velo hag ar an douristed war velo dreist-holl. Kinniget e vez dezho hentadoù etre 50 ha 160 km. Gwelloc’h eo d’an dud a blij dezho mont gant o MTB pe mont war-droad kemer perzh er Rando Muko. Abaoe 1999 e c’haller mont war varc’h hag abaoe 2000 e c’haller ober trail pe mont gant e gaiak da-geñver ar Rando Muko.